
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων των κτιρίων που βρί¬ 
σκονται εντός του ρυμοτομικού σχεδίου Αθηνών (Ν. 
Αττικής) και καθορισμός ειδικών όρων και περιορι¬ 


σμών δόμησης αυτών. 1 

Τροποποίηση σχεδίου πόλης Ρόδου Ν. Δ/σου μεταξύ 
των οδών Ερ. Σταυρού και Αλ. Διάκου. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 71979/3825 (1) 

Χαρακτηρισμός ως διατηρητέων των κτιρίων που βρίσκο¬ 
νται εντός του ρυμοτομικού σχεδίου Αθηνών (Ν. Αττι¬ 
κής) και καθορισμός ειδικών όρων και περιορισμών δό¬ 
μησης αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ.2) του Ν. 
1577/85 «Γενικός Οικοδομικός Κανονισμός» (ΦΕΚ 210 
τ.Α'), όπως τροποποιήθηκαν μ ετο άρθρο 1 (παρ. 1 και 2) 
του Ν. 1772/88 «Τροποποίηση διατάξεων του Ν. 1577/85 
«ΓΟΚ» και άλλες διατάξεις (ΦΕΚ 91 τ.Α'). 

2. Την Υ. 1958/92 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημ. Έρ¬ 
γων «Ανάθεση αρμοδιοτήτων στους Υφυπουργούς Περι¬ 
βάλλοντος, Χωροταξίας και Δημ. Έργων, Χρήστο Κατσι- 
γιάννη και Γεώργιο Βουλγαράκη (ΦΕΚ 744 τ.Β'). 

3. Την 67598/758/16.6.92 απόφαση «Μεταβίβαση αρ¬ 
μοδιοτήτων του Υφυπουργού Περιβάλλοντος, Χωροταξίας 
και Δημ. Έργων στο Γενικό Γραμματέα, στους Γεν. Δ/ 
ντές, και στους Προϊσταμένους Δ/νσεων και Τμημάτων 
του Υπουργείου Περιβάλλοντος, Χωροταξίας και Δημ. 
Έργων (ΦΕΚ 744 τ.Β'). 

4. Τις διατάεξις της παρ. Β του άρθρου 1 του Π.Δ. 28/ 
5.2.93 «Καθορισμός αρμοδιοτήτων που διατηρούνται από 
τον υπουργό και τις περιφερειακές υπηρτεσίες διανομαρ- 


χιακού επιπέδου του Υπουργείου Περιβάλλοντος, Χωρο¬ 
ταξίας και Δημ. Έργων (ΦΕΚ 9 τ.Α'). 

5. Την από 8.6.92 αιτιολογική έκθεση της Δ/νσης Πολ. 
Σχεδιασμού - Τμήμα Παραδοσιακών Οικισμών. 

6. Το αρ. οικ. 69086/5551 /8.6.92 έγγραφο της Δ/νσης 
Πολ. Σ/σμού Τμήμα Παρ. Οικισμών. 

7. Το αρ. 74688/28.8.92 έγγραφο του Δήμου για δημο¬ 
σίευση της αιτιολογικής έκθεσης. 

8. Το γεγονός ότι παρήλθε άπρακτη η προθεσμίας που 
προβλέπεται από την παρ. 2 του άρθρου 4 του Ν. 1577/85 
«ΓΟΚ» (ΦΕΚ 210 τ.Α') χωρίς να περιέλθουν στη Δ/νση 
Πολ/κού Σχεδιασμού - Τμήμα Παραδοσιακών Οικισμών 
τυχόν αντιρρήσεις των ενδιαφερομένων. 

7. Τις διατάξεις του άρθρου 29Α του Ν. 1558/85 όπως 
αυτό προστέθηκε με το άρθρο 27 του Ν. 2081/92 (ΦΕΚ 
154 τ.Α') και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου δήμου, 
αποφασίζουμε: 

Α.1. Χαρακτηρίζονται ως διατηρητέα δεκαεννέα (19) 
κτίρια που βρίσκονται εντός του ρυμοτομικού σχεδίου του 
Δήμου Αθηναίων και ειδικότερα στην περιοχή του Εμπορι¬ 
κού Τριγώνου Αθηνών, που ορίζεται από τις οδούς Αθη- 
νάς, Μητροπόλεως, Πλ. Συντάγματος, Σταδίου, Αθηνάς, 
όπως αυτά αναφέρονται αριθμημένα στον παρακάτω πί¬ 
νακα και φαίνονται με μαύρη διαγράμμιση στο σχετικό 
πρωτότυπο διάγραμμα σε κλίμκα 1:1.000 που θεωρήθηκε 
από τον προϊστάμενο της Δ/νσης Τοπογραφικών Εφαρμο¬ 
γών με την 71979/93 πράξη του και που αντίτυπό του σε 
φωτοσμίκρυνση δημοσιεύεται με την παρούσα απόφαση, 
ως εξής: 

ΠΙΝΑΚΑΣ ΚΤΙΡΙΩΝ 

1. Αγ. Μάρκου 38 

2. Αιόλου κια Γεωργίου Σταύρου (κτίριο Εθνικής Τρά¬ 
πεζας Ελλάδος) 

3. Αριστείδου 1 

4. Αριστείδου 11 και Σοφοκλέους 1 

5. Αριστογείτονος 1 

6. Αριστογείτονος 3 

7. Βύσσης 14 

8. Ερμού 9 και Βουλής 

9. Ευαγγελίστριας 21 

10. Κολοκοτρώνη 12 

11. Κολοκοτρώνη 54 




7284 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


12. Κρατίνου 3 και Στρέιτ 

13. Λυκούργου 10 

14. ΣκουλενΙου 2 

15. Σοφοκλέους 6 

16. Σταδίου 41 

17. Φωκίωνος 5 

18. Χαβρίου 4 

19. Χαβρίου 6 

2. Ως διατηρητέα χαρακτηρίζονται τα αρχικά κτίρια, κα¬ 
θώς και οι τυχόν μεταγενέστερες προσθήκες που εναρμο¬ 
νίζονται μ’ αυτά. 

Μεταγενέστερες προσθήκες καθ' ύψος ή κατ' επέ¬ 
κταση, που αλλοιώνουν τα αρχικά κτίρια, αφαιρούνται 
μετά από γνωμοδότηση της επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή διακοσμητικών στοι¬ 
χείων τους, όδο και των κτιρίων στο σύνολό τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση, εφόσον δεν αλλοιώνεται ο γενικός αρχιτεκτονικός 
χαρακτήρας τους και οι βασικές αρχές της σύνθεσής τους. 

5. Επιτρέπεται η κατασκευή προσθήκης, μικρής κλίμα¬ 
κας, αν κριθεί από την ΕΠΑΕ, απαραίτητη για τη λειτουρ¬ 
γική εξυπηρέτηση των διατηρητέων κτιρίων και εφόσον 
δεν παραβλάπτονται τα διατηρητέα κτίρια με τα αρχιτε¬ 
κτονικά και διακοσμητικά τους στοιχεία και ο περιβάλλον 
αυτών χώρος. 

6. Αιτήσεις για προσθήκη στα διατηρητέα κτίρια απο- 
στέλλονται από την πολεοδομική υπηρεσία στην αρμόδια 
υπηρεσία του ΥΠΕΧΩΔΕ, με σύμφωνη γνώμη της ΕΠΑΕ, 
για ειδικές ρυθμίσεις με τις διατάξεις της παρ. 2 του άρ¬ 
θρου 4 του Ν. 1577/85 περί ΓΟΚ, εφόσον δεν παραβλά¬ 


πτονται τα διατηρητέα κτίρια και ο χώρος που τα περιβάλ¬ 
λει. 

7. Απαγορεύεται η τοποθέτηση κάθε είδους επιγρα¬ 
φών, διαφημίσεων και προσθηκών σε οποιαδήποτε θέση 
των κτιρίων. 

Επίσης απαγορεύεται η ανάρτηση εμπορευμάτων, εν¬ 
δυμάτων των καταστημάτων στην πρόσοψη, στους τοί¬ 
χους και τα κουφώματα των διατηρητέων κτιρίων. 

Επιτρέπεται μόνον η τοποθέτηση επιγραφών μικρών 
διαστάσεων που πληροφορούν για τυχόν χρήση των χώ¬ 
ρων των κτιρίων. Αυτές δεν πρέπει να καλύπτουν, αλλοιώ¬ 
νουν ή καταστρέφουν στοιχεία της αρχιτεκτονικής ρυμο- 
λογίας των όψεων των κτιρίων, όπως υποστηλώματα, πα- 
ραστάδες, επίκρανα, επιστύλια, αετώματα και γείσα. 

Επίσης δεν πρέπει να καλύπτουν ή παραμορφώνουν αρ¬ 
χιτεκτονικά λειτουργικά στοιχεία των κτιρίων, όπως στη¬ 
θαία δωμάτων και εξωστών, ανοίγματα θυρών και παραθύ¬ 
ρων. 

8. Για οποιαδήποτε επέμβαση στο εξωτερικό ή εσωτε¬ 
ρικό των διατηρητέων κτιρίων και του περιβάλλοντα χώρου 
τους, καθώς και για την τοποθέτηση επιγραφών, τεντών, 
ηλιακών θερμοσιφώνων, απαιτείται η έγκριση της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ) 
πριν την έκδοση της σχετικής οικοδομικής άδειας. 

9 . κάθε επέμβαη στα διατηρητέα κτίρια κατά παράβαστ 
των διατάξεων της παρούσας θεωρείτο αυθαίρετη, υπο¬ 
κείμενη στις σχετικές περί αυθαιρέτων διατάξεις. 

Β. Η ισχύς της παρούσας απόφαση αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα τητ 
Κυβερνήσεως. 

Αθήνα, 8 Ιουνίου 1993 
Με εντολή Υφυπουργού 

Η Γενική Γραμματέας 
ΕΛΣΑ ΠΑΠΑΔΗΜΗΤΡΙΟΥ 

Αριθ. 1249 (2) 

Τροποποίηση σχεδίου πόλης Ρόδου Ν. Δ/ου μεταξύ των 
οδών Ερ. Σταυρού και Αλ. Διάκου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη: 

1. Τις διατάξεις του Ν.Δ/τος της 17.7.23 «περί σχεδίων 
πόλεων κ.λπ», όπως μεταγενέστερα τροποποιήθηκε και 
συμπληρώθηκε. 

2. Τον Ν. 1558/85 «Κυβέρνηση και Κυβερνητικά όρ¬ 
γανα» ΦΕΚ 137/26.7.85 τ.Α' και ειδκότερα το άρθρο 23 
αυτού, όπου προβλέπεται η σύσταση του υπουργείου Πε¬ 
ριβάλλοντος Χωροταξίας και Δημ. Έργων. 

3. Το Ν.Δ/γμα 691 /48, με το οποίο επεκτάθηκε η Πο- 
λεοδομική Νομοθεσία στη Δωδεκάνησο. 

4. Τα Δ/τα ΦΕΚ 104Δ/6.3.1950 /22.4.1950 «περί 
εγκρίσεως σχεδίου πόλεως Ρόδου» και ΦΕΚ 36Δ/ 
26.1.1956 /27.1.1956 «περί αναθεωρήσεως του σχεδίου 
πόλεως Ρόδου». 

5. Το με απ. 1965/92 έγγραφο του ΤΠ & ΠΤ προς το 
ΣΧΟΠ του Ν. Δ/σου. 

6. Την Γνωμοδότηση της 1 ης Συνεδρίασης θέμα 1 ο της 
12.1.93 του ΣΧΟΠ του Ν. Δ/σου (Α.Π. 25/2.3.93), απο¬ 
φασίζουμε: 

Τροποποιούμε το σχέδιο πόλεως Ρόδου μεταξύ των 
οδών Ερ. Σταυρού και Αλεξάνδρου Διάκου. Η τροποποι- 
ήση αυτή συνίσταται στα πιο κάτω αναφερόμενα: 


1) Καταργείται η προβλεπόμενη οδός μεταξύ των οδών 
Ερ. Σταυρού και Αλεξ. Διάκου. 

2) Διευρύνεται ο κοινόχρηστος χώρος (σε επαφή με τον 
χώρο αθλητισμού) με την δημιουργία πεζοδρόμου. 

3) Χαράσσεται περίγραμμα στο ακίνητο Α, Β, Γ, Δ, Ε, Ζ, 
Η, Α, μέσα στο οποίο επιτρέπεται η οικοδόμηση με την 
πρόβλεψη ορίου ακαλύπτων χώρων πλ. 4 μ. του οικοπέ¬ 
δου. 

4) Καταργείται τμήμα της ρυμοτομικής και πολεοδομι- 
κής γραμμής επί της οδού Αλεξ. Διάκου και εγκρίνεται νέα 
ρυμτομική και οικοδομική γραμμή αντίστοιχα. 

5) Το μέγιστο ύψος της μελλοντικής νέας οικοδομής 
στο ακίνητο Α, Β, Γ, Δ, Ε, Ζ, Η, Α, πρέπει να είναι ίσο με το 
ύψος του υφισταμένου διατηρητέου κτίσματος (Μ6 II 
475). 

Η προαναφερόμενη τροποποίηση του σχεδίου πόλεως 
Ρόδου αναλυτικά φαίνεται στο τοπογραφικό διάγραμμα 
που συνοδεύει την απόφαση μας αυτή. 

Η παρούσα απόφαση δεν προκαλεί δαπάνη σε βάρος 
του προϋπολογισμού του οικείου Ο.Τ.Α. (Ν. 2081/92 άρ¬ 
θρο 27). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 28 Μαΐου 1993 
Ο Νομάρχης 

ΓΕΩΡΓΙΟΣ ΧΑΡΑΑΑΜΠΟΠΟΥΛΟΣ 














